
16. marts 2006
Ref. 06-000608-3
Faghøring om Komitologi den 22. marts 2006
Som led i EU's såkaldte "Tænkepause" har Folketingets Europaudvalg besluttet at afholde en høring om de såkaldte komité-procedurer, også kaldet komitologi. Komitologi er betegnelsen for de forskellige procedurer, der gælder i forholdet mellem Kommissionen, embedsmandskomitéerne og Rådet, når Kommissionen vedtager regler på grundlag af en bemyndigelse i en retsakt eller i traktaten.  

”Vi har de seneste år set, at komité-procedurer ikke alene handler om teknisk tilpasning, men i en række sager har behandlet væsentlige politiske spørgsmål. Det er derfor vigtigt at debattere, hvordan vi styrker den parlamentariske kontrol med disse beslutninger, udtaler formand for Europaudvalget, Elisabeth Arnold, som er vært for høringen.

Høringen vil være åben for offentligheden, herunder for pressen. Dog er retten til at stille spørgsmål forbeholdt medlemmer af Folketinget og Europa-Parlamentet.

Der vil være tolkning fra engelsk til dansk og dansk til engelsk af hensyn til de udenlandske oplægsholdere.

For yderligere information:

Europaudvalgets formand, Elisabeth Arnold, tlf. 33 37 47 01

EU-konsulent Morten Knudsen, tlf. 33 37 3695

Programmet for høringen ser ud som følger: 

Program

Faghøring om Komitologi  
Fællessalen på Christiansborg
onsdag den 22. marts 2006,
kl. 9:00 – 12:00
Arrangør: 

Folketingets Europaudvalg

Program

Kl. 9.00
Velkomst/indledning ved Europaudvalgets formand, Elisabeth Arnold 

Kl. 9.05
Oplæg ved Ambassadør Jeppe Tranholm-Mikkelsen, EU-Repræsentationen: Hvordan fungerer komitologi?
Kl. 9.15
 Oplæg ved John Bæk Sørensen, Kontorchef i Miljøministeriet: Inddragelse af Folketinget i komitologisager på miljøområdet.
Kl. 9.30
Oplæg ved Richard Corbett, medlem af Europa-Parlamentet: Parlamentarisk kontrol med Kommissionens gennemførelsesbeføjelser.  

Kl. 9.40
Oplæg ved repræsentant fra Europa-Kommissionens,  Manuel Szapiro: Kommissionens syn på komitologi og behovet for reform.
Kl. 9.50 
Kort introduktion af debatform ved ordstyrer Elisabeth Arnold
Herefter spørgsmål fra MF'ere & MEP'ere til oplægsholderne.  

Kl. 11.50
Afrunding/opsamling ved Europaudvalgets formand, Elisabeth Arnold 

PRESSEMEDDELELSE

